**ZÁPISNICA (č.3)**

**z vyhodnotenia ponúk podľa § 55 ods. 1 zákona č. 343/2015 Z. z o verejnom obstarávaní a o zmene a doplnení niektorých zákonov (ďalej len „zákon“)z hľadiska splnenia požiadaviek verejného obstarávateľa na predmet zákazky, z hľadiska posúdenia zloženia zábezpeky a z vyhodnotenia splnenia podmienok účasti v súlade s § 40 ods. 14 zákona**

**(ďalej len „zápisnica“)**

1. **Identifikácia verejného obstarávateľa:**

Názov organizácie: Univerzita Komenského v Bratislave

Sídlo: Šafárikovo nám. 6, P. O. BOX 440, 814 99 Bratislava 1

IČO: 00 397 865

Web: http://uniba.sk

Kontaktná osoba: Ing. Lenka Batková

**2. Identifikácia verejného obstarávania:**

Predmet zákazky: „Rekonštrukcia kultúrnej pamiatky Univerzity Komenského na Vajanskom nábreží 10, Bratislava - adaptácia objektu pre potreby výučby UK“

Vestník EÚ (TED): 424766-2024,OJ S 137/2024 zo dňa 16.07.2024

Vestník verejného obstarávania: 137/2024 zo dňa 17.7.2024 pod značkou 17270-MSP

Postup verejného obstarávania: nadlimitná zákazka na uskutočnenie stavebných prác § 66

 ods. 7 zákona

Lehota na predkladanie ponúk: 18.10.2024 do 12.00 hod.

Otváranie ponúk: 18.10.2024 o 12:37:37 hod.

**3. Priebeh vyhodnocovania ponúk** **uchádzačov:**.

*Predbežné poradie uchádzačov podľa návrhu na plnenie kritérií*

|  |  |  |  |  |  |
| --- | --- | --- | --- | --- | --- |
| **P. č.** | **Identifikácia uchádzača** | **Počet pridelených bodov za kritérium K1** | **Počet pridelených bodov za kritérium K2** | **Výsledný počet bodov pridelený za obidve kritéria** | **Výsledné poradie** |
| 1. | SOAR sk, a.s.Pri Rajčianke 49010 01 ŽilinaIČO: 50442201 | 59,20 | 30 | 89,20 | 2. |
| 2. | Združenie firiem VW WACHAL a.s., YUCON, s.r.o.Tylova 220/17767 01 KroměřížIČO: 25567225 | 70 | 30 | 100 |  vylúčená  ponuka |
| **3.** | **HORNEX, a.s.****Agátová 4D****841 01 Bratislava****IČO:35802570** | **62,85** | **30** | **92,85** | **1.** |
| 4. | BAUSKA, s.r.oMagnezitárska 11/B040 01 KošiceIČO: 46447156 | 66,29 | 8 | 74,29 | 4. |
| 5. | PAMARCH s.r.oŠtefánikova trieda 4/7949 01 NitraIČO:46282041 | 54,71 | 24 | 78,71 | 3. |

**4. Posúdenie zloženia zábezpeky**

Verejný obstarávateľ požadoval zloženie zábezpeky - **3*50 000,00 EUR.*** Uchádzač predložil garančné poistenie od Union poisťovne – BID BOND č. 11-65523, platné do 20.11.2025 (požiadavka na platnosť do 30.6.2025).

Uchádzač zložil zábezpeku.

**5. Vyhodnotenie požiadaviek na predmet zákazky**

|  |  |
| --- | --- |
| ***Požiadavka na predmet zákazky*** | ***Splnil/nesplnil, resp. iné označenie*** |
| Čestné vyhlásenie skupina dodávateľov | Nie je skupina, nič nepredložil |
| Splnomocnenie konať za uchádzača | Nie je – podpisuje Ing. Juraj Rosenberg – predseda predstavenstva, koná samostatne |
| Návrh na plnenie kritérií na vyhodnotenie ponúk | Splnil, predložil aj vo formáte xls, osvedčenie reštaurátora označil za dôvernú informáciu |
| Identifikačné údaje osoby, čo vypracovala ponuku | Nie sú predložené, ponuku vypracoval uchádzač sám |
| Vyplnený výkaz výmer vo formáte xls | Splnil, predložil výkaz po vysvetlení č. 12 |
| Prehľad ekvivalentných materiálov, výrobkov a zariadení | Nepredložil |
| Zoznam očíslovaných technických listov | Nepredložil |
| Naviac predložil |
| Obsah |  |

**6. Vyhodnotenie splnenia podmienok účasti**

Uchádzač bol dňa 10.1.2025 komisiou požiadaný o nahradenie predloženého Jednotného európskeho dokumentu (ďalej len „JED“) dokladmi, konkrétne o predloženie dokladov k nasledujúcim podmienkam účasti:

* § 33 ods. 1 písm. a) zákona,
* § 34 ods. 1 písm. g) zákona – stavbyvedúci,
* § 34 ods. 1 písm. h) v nadväznosti na § 36 zákona – certifikát EMAS.

Dňa 16.1.2025 (v stanovenej lehote 5 pracovných dní) uchádzač predložil požadované doklady.

***§ 32 ods. 1 zákona*** – uchádzač predložil JED, kde na preukázanie § 32 zákona – osobného postavenia - odkázal na zápis v Zozname hospodárskych subjektov – registračné číslo 2022/12-PO-C4810, zápis platný do 16.12.2025. Komisia si splnenie podmienok účasti osobného postavenia zároveň preverila aj na portáli oversi.gov.sk, pričom uchádzač mal všetky doklady v poriadku – **podmienka účasti osobného postavenia za samotného uchádzača bola splnená.**

***§ 33 ods. 1 písm. a) zákona - vyjadrenie banky –*** uchádzač preukázal túto podmienku účasti JED-kom. Preto mu bola komisiou dňa 10.1.2025 doručená žiadosť o predloženie dokladov a bola mu poskytnutá lehota 5 pracovných dní. Dňa 16.1.2025 (v stanovenej lehote) uchádzač doručil svoju odpoveď, pričom predložil vyjadrenie Tatra Banky, a.s. zo dňa 13.08.2024 (splnená požiadavka na platnosť dokumentu – nie staršia ako 3 mesiace odo dňa predkladania ponúk). V danom vyjadrení boli obsiahnuté a potvrdené všetky požiadavky verejného obstarávateľa. Zároveň uchádzač predložil aj čestné vyhlásenie, kde uviedol, že nemá vedené účty v iných bankách, ako v tej, ktorej potvrdenie predložil – **táto podmienka účasti bola splnená.**

***§ 33 ods. 1 písm. c) zákona – ukazovateľ likvidity 2. a 3. stupňa*** -uchádzač preukázal túto podmienku účasti JED-kom, kde uviedol už konkrétny výsledok likvidity 2. a 3. stupňa. Vzhľadom na znenie tejto podmienky účasti v bode 21.2.2 súťažných podkladov: „potvrdené výkazy nemá povinnosť predložiť ten subjekt, ktorého účtovné závierky sa nachádzajú vo verejnej časti Registra účtovných závierok, ktorý je zverejnený na stránke [www.registeruz.sk](http://www.registeruz.sk)“, si komisia na linku <https://www.registeruz.sk/cruz-public/domain/accountingentity/show/466942> našla účtovné závierky uchádzača HORNEX, a.s., a prepočítala likviditu za posledné tri ukončené hospodárske roky (2023,2022 a 2021):

Likvidita 2. stupňa (hodnota musí byť rovná alebo vyššia ako 0,7):

rok 2023 – 2,67

rok 2022 – 1,75

rok 2021 – 1,66

Likvidita 3. stupňa (hodnota musí byť rovná alebo vyššia ako 1,5):

rok 2023 – 2,68

rok 2022 – 1,75

rok 2021 – 1,66

Detailný výpočet likvidity 2. a 3. stupňa tvorí prílohu č. 1 tejto zápisnice. **Táto podmienka účasti bola splnená.**

***§ 34 ods. 1 písm. b) zákona – referencie uchádzača***

*Minimálna požadovaná úroveň štandardov:*

Uchádzač predloží zoznam uskutočnených stavebných prác za predchádzajúcich **osem rokov** od vyhlásenia verejného obstarávania, ktorým preukáže, že uskutočnil stavebné **práce na predmete rovnakom alebo podobnom ako je predmet zákazky**, pričom zároveň preukáže, že ***minimálne 1*** (jedna) takto definovaná stavba bola realizovaná **v minimálnom rozpočtovom náklade v hodnote rovnakej alebo vyššej ako 2 500 000,00 EUR bez DPH**. Zoznam musí byť doplnený referenciami alebo potvrdeniami o uspokojivom vykonaní prác v zmysle taxatívneho znenia podmienky účasti v zákone, a to za každú realizovanú zákazku definovanú v predchádzajúcej vete, ktorá je obsiahnutá v predloženom zozname.

Za stavebné práce rovnakého alebo podobného charakteru ako je predmet zákazky bude verejný obstarávateľ považovať **uskutočnenie stavebných prác na objekte národnej kultúrnej pamiatky, zapísanej v Registri nehnuteľných národných kultúrnych pamiatok, vedenom Pamiatkovým úradom Slovenskej republiky, zriadeným podľa zákona č. 49/2002 Z. z. o ochrane pamiatkového fondu** alebo v inom ekvivalentnom zozname nehnuteľných národných kultúrnych pamiatok v inej krajine, podľa jej príslušného práva.

Uchádzač predložil na preukázanie tejto podmienky účasti JED-ko, kde uviedol dve referencie:

1. Odberateľ - Múzeum vo Svätom Antone, suma 2 728 500,00 Eur (splnená podmienka na rozpočtový náklad), čas realizácie – 19.8.2019 (dátum uzatvorenia zmluvy - spadá do posledných 8 rokov), išlo o národnú kultúrnu pamiatku, číslo ÚZPF: 1209 – podmienka účasti splnená. Túto referenciu si komisia dohľadala v evidencii referencií, resp. uchádzač na ňu v JED-e odkázal linkom.

Druhou referenciou sa komisia nezaoberala, nakoľko už prvou uchádzač **splnil verejným obstarávateľom požadované zadanie podmienky účasti.**

***§ 34 ods. 1 písm. g) zákona – požiadavky na odborníkov - stavbyvedúci***

Uchádzač musí preukázať svoju odbornú spôsobilosť na realizáciu predmetu zákazky preukázaním, že má k dispozícií jednu osobu zodpovednú za riadne zhotovenie predmetu zákazky- **stavbyvedúceho –** pričom preukáže nasledovné požiadavky a predloží doklady (**minimálna požadovaná úroveň štandardov):**

* doklad zodpovednej osoby – stavbyvedúceho: Osvedčenie s odborným zameraním stavbyvedúci pre pozemné stavby v zmysle Zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov
* profesijný životopis zodpovednej osoby - stavbyvedúceho, ktorý musí obsahovať min. tieto údaje:

identifikačné údaje zodpovednej osoby (meno a priezvisko zodpovednej osoby); kontaktné údaje zodpovednej osoby (tel. č., mailová adresa); súčasného zamestnávateľa (názov, sídlo); *minimálne 1 (jednu) praktickú skúsenosť v pozícii stavbyvedúceho pri skolaudovaných stavebných prácach pre pozemnú stavbu typu národnej kultúrnej pamiatky, zapísanej v Registri nehnuteľných národných kultúrnych pamiatok, vedenom Pamiatkovým úradom Slovenskej republiky, zriadeným podľa zákona č. 49/2002 Z. z. o ochrane pamiatkového fondu alebo v inom ekvivalentnom zozname nehnuteľných národných kultúrnych pamiatok v inej krajine, podľa jej príslušného práva.*

Uchádzač na preukázanie tejto podmienky účasti predložil JED, ktorý následne nahradil osvedčením SKSI č. 01113\*10 – stavbyvedúci pre pozemné stavby – Ing. Jaroslav Čendula (rovnaký stavbyvedúci ako pri kritériu na vyhodnotenie ponúk) a zároveň predložil aj jeho životopis, pričom ide o internú kapacitu uchádzača. Ako praktickú skúsenosť uviedol uchádzač zákazku (odlišnú od tých uvedených v návrhu na plnenie kritéria – podmienka verejného obstarávateľa) s názvom: „Rekonštrukcia a modernizácia budovy SSTSP II. mestská pobočka Trnava“, pričom naplnila podmienku stavby typu národnej kultúrnej pamiatky. **Daná podmienka účasti bola splnená.**

***§ 34 ods. 1 písm. g) zákona – požiadavky na odborníkov – reštaurátori***

Uchádzač musí preukázať svoju odbornú spôsobilosť na realizáciu predmetu zákazky preukázaním, že má k dispozícií jednu osobu/osoby zodpovednú/é za riadne zhotovenie predmetu zákazky- **reštaurátora** - pričom preukáže nasledovné požiadavky a predloží doklady (**minimálna požadovaná úroveň štandardov):**

* doklad zodpovednej osoby – reštaurátora: osvedčenie podľa zákona č. 200/1994 Z. z. o Komore reštaurátorov a o výkone reštaurátorskej činnosti jej členov v znení neskorších predpisov s príslušnou špecializáciou reštaurovania a to konkrétne:

- S9 Reštaurovanie štukových plastík, štukových architektonických článkov a súvisiacich omietok v interiéroch a exteriéroch objektov historickej architektúry, alebo S11 Reštaurovanie štukových architektonických článkov a súvisiacich omietok a

- S12 Reštaurovanie kovových plastík a kovových prvkov v interiéroch a exteriéroch objektov historickej architektúry.

Uchádzač predložil obidve osvedčenia za p. Fiľa Jána, ktorý predstavuje kapacitu inej osoby podľa § 34 ods. 3 zákona – firmy Filo - restauro, s.r.o, za ktorú uchádzač doložil aj zmluvu o uzavretí budúcej zmluvy o dielo zo dňa 18.10.2024. V predmetnej zmluve sa Filo – restauro, s.r.o. zaviazal poskytnúť odborníka – reštaurátora na celé obdobie trvania zmluvy v prípade, ak bude HORNEX, a.s úspešným uchádzačom.

Filo – restauro, s.r.o. spĺňa podmienky účasti týkajúce sa osobného postavenia – je zapísaný v Zozname hospodárskych subjektov pod č. 2022/8-PO-E2150, platným do 30.08.2025, pričom osobné postavenie si komisia overila aj na portáli oversi.gov.sk, pričom všetky doklady boli v poriadku. U tejto inej osoby neexistujú dôvody na vylúčenie podľa § 40 ods.6 písm. a) až g) a ods. 7 zákona. **Daná podmienka účasti bola splnená.**

***§ 34 ods. 1 písm. h) v nadväznosti na § 36 zákona – environmentálne manažérstvo***

Uchádzač musí preukázať, že uplatňuje environmentálne opatrenia, resp. má zavedený systém riadenia zohľadňujúci ochranu životného prostredia, čo použije pri plnení zmluvy (v oblasti stavebníctva). Ako dôkaz zhody s dodržiavaním ochrany životného prostredia preukáže uchádzač platným dokladom: ***Certifikát EMAS, resp. registrácia v schéme EMAS, prípadne validované environmentálne vyhlásenie alebo iný rovnocenný dôkaz***.

Uchádzač na preukázanie tejto podmienky účasti predložil JED, následne ho nahradil platným certifikátom EMAS, reg. číslo SK – 000063, vydaný 13.03.2024, platný do 21.02.2027. **Daná podmienka účasti bola splnená.**

7. Vzhľadom na fakt, že komisii sa počas celého procesu vyhodnocovania ponuky uchádzača HORNEX, a.s. nepodarilo overiť referenčnú skúsenosť stavbyvedúceho č. 6, dňa 04.02.2025 zaslala komisia uchádzačovi žiadosť o vysvetlenie, kde ho požiadala o predloženie dôkazov k vyššie uvedenej referenčnej zákazke resp. ku skutočnosti, že stavbyvedúcim na týchto stavbách bol p. Ing. Jaroslav Čendula (napr. fotokópia stavebného denníka, kde bude viditeľné, kto bol stavbyvedúcim, a o akú zákazku išlo a pod.). Uchádzač v stanovenej lehote 5 pracovných dní, dňa 07.02.2025 doručil potvrdenie zo Slovenskej národnej galérie, ktoré komisia odakceptovala ako dostatočný dôkaz o prítomnosti kľúčového odborníka na predmetnej stavbe.

Komisia na základe vyššie uvedených skutočností prijíma ponuku uchádzača

**HORNEX, a.s.**

**Agátová 4D**

**841 01 Bratislava**

**IČO:35802570,**

ktorá sa na základe kritérií na vyhodnotenie ponúk umiestnila na prvom mieste. Uchádzač preukázal splnenie všetkých podmienok účasti, ponuka spĺňa požiadavky na predmet zákazky a jeho ponuka nie je považovaná za mimoriadne nízku.

8. Počas celého procesu verejného obstarávania verejný obstarávateľ skúmal, či u zainteresovaných osôb (v zmysle § 23 zákona) existuje/neexistuje konflikt záujmov. Žiaden konflikt záujmov nebol identifikovaný a žiadna zainteresovaná osoba neoznámila verejnému obstarávateľovi, že by bola v konflikte záujmov vo vzťahu k niektorému uchádzačovi.

9. **§ 53 ods. 8 bod c) je uvedený v predchádzajúcich zápisniciach, body d) a f) zákona sa neuplatňuje. Zoznam subdodávok nie je komisii v tejto fáze verejného obstarávania známy.**

Neoddeliteľnou súčasťou tejto zápisnice sú nasledujúce prílohy:

č.1 – výpočet likvidity 2. a 3. stupňa

Zápisnicu vypracoval: Ing. Lenka Batková------------------------, dňa----------------------.

Súhlas jednotlivých členov komisie so znením tejto zápisnice:

Mgr. Martin Dufala, PhD. --------------------------------------------

doc. JUDr. Hana Kováčiková, PhD. --------------------------------------------

Ing. Albert Priehoda, PhD. --------------------------------------------

JUDr. Michal Adamík --------------------------------------------

Ing. Roman Rosina --------------------------------------------

Ing. Lenka Batková --------------------------------------------

Mgr. Art. Tomáš Kružlík --------------------------------------------

Ing. arch. Lukáš Rypák --------------------------------------------

Ing. arch. Karol Volf --------------------------------------------